Държавен вестник, бр. 77, 2011 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  77
2. при отнемане на лиценза за извършване 
на дейност – до назначаването на ликвидатор, 
съответно на синдик.
(2) Ако с изтичането на 6-месечния срок по 
ал. 1, т. 1 не бъде отнет лицензът за извършване 
на дейност на дружеството, правомощията на 
квестора се прекратяват и правата на органите 
на дружеството се възстановяват.
(3) Комисията може по всяко време да 
прекрати правомощията на квестора и да 
назначи друг на неговото място. Актът не 
подлежи на обжалване.
Чл. 200. (1) Квесторът е физическо лице.
(2) Квесторът трябва да отговаря съответно 
на изискванията на чл. 93, ал. 1, т. 1, 2 и 6, 
както и да:
1. не е едноличен търговец или член на 
управителен или контролен орган или неогра­
ничено отговорен съдружник в дружество или 
кооперация, за което е открито производство 
по несъстоятелност или което е прекратено 
поради несъстоятелност, ако са останали 
неудовлетворени кредитори;
2. не е невъзстановен в правата си несъс­
тоятелен длъжник;
3. не е съпруг, роднина по права или по 
съребрена линия до шеста степен или по 
сватовство до трета степен на член на уп­
равителен орган на лицето по чл. 199, ал. 1, 
чиито правомощия са преустановени с акта 
на назначаване на квестора;
4. не се намира с лицето по чл. 199, ал. 1 
или с негов длъжник в отношения, които 
пораждат основателно съмнение в неговата 
безпристрастност.
(3) Квесторът декларира писмено пред 
комисията обстоятелствата по ал. 2. Той е 
длъжен да уведоми незабавно комисията за 
промяна в тези обстоятелства.
Чл. 201. (1) След издаване на акта за на­
значаване на квестор комисията го връчва 
незабавно на лицето по чл. 199, ал. 1 и публи­
кува съобщение най-малко в един централен 
всекидневник.
(2) С назначаването на квестор всички 
правомощия на надзорния и на управителния 
съвет, съответно на съвета на директорите на 
лицето по чл. 199, ал. 1, се преустановяват 
и се упражняват от квестора, доколкото в 
акта за назначаването му не са предвидени 
ограничения. Квесторът взема всички необ­
ходими мерки за защита на интересите на 
инвеститорите.
(3) По време на управлението на квестора 
общото събрание на акционерите може да се 
свиква само от квестора и да взема решение 
по обявения от него дневен ред.
(4) Действия и сделки, извършени от името 
и за сметка на лицето по чл. 199, ал. 1 без 
предварително упълномощаване от квестора, 
са нищожни.
(5) Ако са назначени двама или повече 
квестори, те вземат решения с единодушие 
и упражняват правомощията си съвместно, 
освен ако комисията реши друго.
(6) Комисията може да издава задължи­
телни предписания на квесторите във връзка 
с дейността им.
(7) Квесторът се отчита за дейността си 
само пред комисията и при поискване є 
представя незабавно отчет за дейността си.
Чл. 202. (1) Квесторът има неограничен 
достъп до и контрол върху помещенията на 
лицето по чл. 199, ал. 1, счетоводната и друга 
документация и неговото имущество.
(2) По искане на квестора прокуратурата и 
органите на Министерството на вътрешните 
работи са длъжни да оказват съдействие за 
упражняване на правомощията му по ал. 1.
Чл. 203. (1) Квесторът упражнява правомо­
щията си с грижата на добър стопанин. Той 
носи отговорност само за вреди, причинени 
от него умишлено или при груба небрежност.
(2) Всички служители на лицето по чл. 199, 
ал. 1 са длъжни да съдействат на квестора 
при осъществяване на неговите правомощия.
(3) Квесторът получава за своята работа 
възнаграждение за сметка на лицето по чл. 199, 
ал. 1, определено от комисията.
Г л а в а  д в а д е с е т  и  п ъ р в а
АДМИНИСТРАТИВНОНАКАЗАТЕЛНА 
ОТГОВОРНОСТ 
Чл. 204. (1) Който извърши или допусне 
извършване на нарушение на:
1. член 6, ал. 3, чл. 10, ал. 5, чл. 17, ал. 2, 
чл. 18, ал. 1, чл. 48, ал. 3 и 4, чл. 52, чл. 57, 
ал. 1, 5 – 9, чл. 58, ал. 2, чл. 59, чл. 61, ал. 1 
и 2, чл. 62, 63, чл. 65, ал. 1 и 2, чл. 78, ал. 4 и 
5, чл. 79, чл. 81, ал. 2, чл. 91, чл. 93, ал. 1 – 5, 
чл. 94, ал. 1 и 2, чл. 98, ал. 2, чл. 179, ал. 4, 
чл. 181, ал. 2 и чл. 185, ал. 3 или на норма­
тивните актове по прилагането на закона, се 
наказва с глоба в размер от 1000 до 4000 лв.;
2. член 21, ал. 9, чл. 25, чл. 26, ал. 1 и 2, 
чл. 34, ал. 1 и 3, чл. 36, ал. 1, чл. 51, чл. 56, 
ал. 1, чл. 57, ал. 4, чл. 58, ал. 1, чл. 60, ал. 1, 
чл. 64, чл. 67, ал. 2 и 3, чл. 69, ал. 5, чл. 71, 
ал. 2, чл. 72, ал. 1, чл. 75, ал. 1 и 2, чл. 77, 
ал. 2, чл. 78, ал. 1 – 3, чл. 80, чл. 82, ал. 1, 
чл. 89, чл. 92, ал. 1 – 3, чл. 100, ал. 4, чл. 101, 
ал. 2, чл. 103, чл. 104, ал. 1 и 2, чл. 105, ал. 1, 
чл. 106, ал. 1, чл. 108, чл. 109, ал. 1, 7, 8 и 
10, чл. 110, ал. 1, 5 – 8, чл. 113, ал. 2, 3 и 5, 
чл. 114, ал. 1, 4 и 6, чл. 116, ал. 1, чл. 117, 
ал. 1 – 3, чл. 119, ал. 1, 2 и 4, чл. 120, ал. 1 и 
5, чл. 122, чл. 124, ал. 3, чл. 128, ал. 1, чл. 130, 
131, 132, чл. 136, ал. 1, 6 и 8, чл. 149, чл. 151, 
ал. 3, чл. 154, ал. 3, чл. 156, чл. 171, ал. 2 и 4 
и чл. 185, ал. 4, се наказва с глоба в размер 
от 4000 до 10 000 лв.;